સંવાદ, લોકતાંત્રિક પ્રક્રિયાનો અનિવાર્ય અંગ છે. પરંતુ ત્યારે આપણે શું કરશું, જ્યારે એવા લોકો, જે લોકતાંત્રિક માર્ગે લોકતંત્રને સમાપ્ત કરવાની ઇચ્છા ધરાવતા હોય? એ લોકો સાથે ચર્ચા થવી જોઈએ જે ભારતના ધર્મનિરપેક્ષ, લોકતાંત્રિક બંધારણમાં આસ્થા ધરાવતા હોય. પૂર્વ રાષ્ટ્રપતિ પ્રણવ મુખર્જી દ્વારા આરએસએસના એક કાર્યક્રમમાં મુખ્ય મહેમાન તરીકે ઉપસ્થિત રહેવા માટે સંમત થઈ જવા પર જાત જાતની ટિપ્પણીઓ સામે આવી રહી છે. અમુક લોકોનું કહેવું છે કે આરએસએસ અને એના જેવા સંગઠનોથી સંવાદ કરવામાં કોઈ ખરાબી નથી. આખરે શું આપણે આ હકીકતને ખોટી સાબિત કરી શકીએ છીએ કે સંઘ આજે દેશમાં એક મોટી તાકાત છે. બીજી તરફ, અન્ય લોકોનું કહેવું છે કે સંઘને લોકતાંત્રિક વ્યવસ્થાનો અંગ નથી માની શકતા, કેમ કે તે ભારતીય રાષ્ટ્રવાદ માં વિશ્વાસ નથી રાખતું અને હિન્દુ રાષ્ટ્રની સ્થાપના કરવા માંગે છે.